Aomori
Aomori (yap. 青森市 Aomori-şi) — Yaponiyanın Tohoku regionundakı Aomori prefekturasının eyniadlı paytaxtı. Əhalisi 229 min (2004). Honsyu adasının şimalında mühüm tranzit-nəqliyyat qovşağı. Dəniz limanı və beynəlxalq havalimanı var. Tunel (uz. 54 km) vasitəsilə Hakodate ş. (Hokkaydo a.) ilə birləşir. Şəhər 1625-ci ildə salınmışdır. Ticarət və nəşriyyat işi mərkəzidir. Bələdiyyə un-ti (1993), qravürçü-rəssam Siko Munakatanın xatirə muzeyi; poliqrafiya, yeyinti (o cümlədən balıq emalı) və elektrotexnika sənayesi müəssisələri var. Sənətkarlıq inkişaf etmişdir. Sukayu termal bulaqları var.